**Ķēves dēls.**

3. A. 303. 300. 30lA. 513A. Lauris Bikstos. LP, VI, 115, 2b. AŠ, II, 92c.

Vienam ķēniņam nebijuši bērni. Viņš sadusmojies uz ķēniņieni, uzcēlis sārtu un teicis, 1ai vedot ķēniņieni dedzināt. Labi. Veduši. Bet pār upi ejot, zelta zivtiņa izlēkusi, teikdama: "Izvāri mani, apēdi mani, tad dēlu piedzīvosi."

Paņēmuši zivtiņu un veduši ķēniņieni atpakaļ.

[Zivi devuši ķēkšai vārīt. Ķēkša nokasījusi zvīņas, izmetusi ārā, bet tās ielaizījusi ķēve. Pati ķēkša, zivi vārīdama, arī drusku pasmeķējusi.]

No zivs nu piedzimuši trīs dēli: ķēniņienei, ķēkšai un ķēvei. Ķēves dēls esot bijis ar zelta matiem; arī gudrāks un stiprāks par tiem diviem bijis.

Vēlāk, pasaulē iedami, viņi nonākuši vienā pilī, kur ķēves dēls, Zeltmatis, uz tilta pārvarējis velnus. Ar beidzamo velnu cīnīdamies, viņš pilī nolicis savu kakla drānu. No drānas tecējušas asinis un abi pusbrāļi, to redzēdami, skrējuši palīgā.

Otrā dienā Zeltmatis jājis ar pusbrāļiem prom ; bet ceļā atminējies, ka aizmirsis savus cimdus pilī. Pusbrāļi pagaidījuši un šis jājis atpakaļ. Iegājis pilī paslēpus un dzirdējis, ka velnu meitas ar velnu māti runājušas trīs brāļus ceļā maitāt. Viena palikšot par treknu āboliņu lauku. ,Ja brāļi zirgus āboliņā ēdināšot, tad viņas piekļūšot un atriebšoties par tēvu nāvi. Otra atkal palikšot par dzidru avotu. Ja avotā zirgus dzirdināšot, tad šīs atriebšoties. Bet velnu māte solījusies brāļus dzīvus norīt. Zeltmatis to noklausījies, paņēmis cimdus un steidzies pusbrāļiem pakaļ izteikt, kas nu gaidāms.

Ja nu tā, pa tādam gabalam, gadījies treknais āboliņš. Bet Zeltmatis uzcirtis ar zobinu krustu āboliņa laukam, tas palicis par vecu kūlu.

Pa gabalam gadījies avots. Tam arī uzcirtis krustu - palicis par dumbru. Bet nu velnu māte uzbrukusi, nolikusi vienu lūpu pie zemes, otru pie debesim un gaidījusi jājējus taisni rīklē iejājam. Bet Zeltmatis iemetis šai darvas mucu rīklē. Šī norijusi klunks! un lielījusies, ka jau vienu apēdusi. Tā viņš iemetis trīs darvas mucas un velnu māti piekrāpis. Nu jājuši tālāk, gadījusies smēde. Iegājuši smēdē - dzird : velnu māte vēl poš pakaļ. Atskrien pie smēdes, atkal noliek vienu lūpu pie zemes, otru pie smēdes palodes

un gaida šos iznākam. Bet Zeltmatis nodedzinājis savu dzelzs nūju 30 birkavu smagu un karstu iegrūdis velnu mātei rīklē. Šī atlaidusies un nezin, kur palikusi.

Nu jājuši tālāk un uzjājuši vecu pili, kur apmetušies. Šinī pilī divi pusbrāļi iet medīt, trešais paliek ēst vārīt.

[Ienāk mazs vīriņš ar gaŗu bārzdu un vienu dienu sapeŗ vienu pusbrāli, otru dienu otru. Trešā dienā Zeltmatis paliek mājā ēdienu vārīt, abi pusbrāļi aiziet medīt. Mazais vīriņš grib pērt arī Zeltmati, bet šis saņem vīriņu cieti un iedzen viņa bārzdu ar vadzi kokā. Vīriņš aizbēg ar visu koku. un noslēpjas kādā alā.]

'Tur Zeltmatis ielaižas apakšzemē, izpestī ķēniņa meitu un pats vēlāk iztiek laukā ar ērglieni. Bet pusbrāļi tamēr pārveduši meitu pie tēva, ķēnipa.

Bet virszemē atka1 ticis, Zeltmatis ķēniņa pili - tā ķēniņa, kam tā izpestītā meita piederējusi - nevar vis tik ātri atrast, ilgi maldās. Un maldoties viņš vienā vietā ieraudzījis Dzēsēju. Dzēsējs stāvējis dīķī un tikai lējis lielai lielai ugunij virsū, gribējis apdzēst. Bet Zeltmatis uzsaucis Dzēsējam: "Nāc man labāk līdz!" un šis gājis arī.

Gabalu tālāk ieraudzījis lielu vīru jājam ar pātagu rokā. Tas bijis Pliušķināiājs. Kad Pliušķinātājs pliušķinājis savu pātagu, tad visas malas nodrebējušas un nezvēri, tie niknākie, aizbēguši. Zeltmatis uzaicinājis arī šo biedros un šis jājis arī 1abprāt 1īdz.

Gabalu tālāk saticis Bāzēju ar pauniņu. Tai pauniņā varējis visu pasauli sabāzt. Arī Bāzējs gājis Zeltmatim līdz. Gabalu tālāk saticis Klājēju ar lielu apsegu. 'Tas varējis ar savu apsegu visu pasauli apklāt. Arī Klājējs gājis Zeltmatim līdz.

Gājuši, gājuši visi pieci - beidzot atraduši to ķēniņu, kam to meitu apakšzemē glābis. Bet ķēniņš neticējis, ka šis tas glābējs. Un kad nu vēl daudz tur uzplijies, tad ķēniņš sadusmojies un laidis visus savus zvērus no pagraba šim virsū. Tomēr Pliušķinātājs tikai drusku papliušķinājis pātagu, zvēri aizgājuši klupdami, krizdami. Prasījis atkal meitu. Ķēniņš teicis: "Ja tu vari visu manu mantu maisā sabāzt, tad varbūt meitu došu."

Labi. Bāzējs sācis bāzt un sabāzis visu ķēniņa mantu savā paunā. Prasījis atkal meitu. Ķēniņš teicis: "Ja tu vari pārsegt visus manus laukus, tad, varbūt, meitu došu."

Labi. Klājējs sācis klāt un apklājis ar savu apsegu visus ķēniņa laukus. Prasījis atkal meitu. Ķēniņš teicis: "Ja tu vari manā šķūnī nakti pārgulēt, tad tiešām meitu atdošu."

Labi. Iegājis šķūnī gulēt. Bet ko ķēniņš dara? Pielaidis šķūnim uguni, lai Zeltmatis sadegtu. Tomēr Dzēsējs izglābis, iebridis dīķī un tikai lējis ūdeni ugunī. Uguns aprijusi gan šķūni, bet Zeltmatis apakš ūdens strūkles palicis sveiks un vesels.

Nu ķēniņš atdevis Zeltmatim savu meitu.

**Gudrais zirgs.**

3. A. 531. 550. L. Čapa Rīgā, A. Bērzkalnes krājumā.

Kādreiz dzīvojis turīgs zemnieks ar saviem trim dēliem; div no tiem bijuši gudri, bet trešais muļķis. Tomēr visi cītīgi kopā strādājuši. Vienu gadu zemniekam auzas bijušas, ka prieks skatīties, bet tikko jau sākušas mesties skaras smagumā, kad katru nakti ticis kāds gabals no tām izmīņāts un noēsts. Tēvs nospriedis, ka dēliem būs jāiet auzas sargāt. Labi! dēli ar to mierā.  
Pirmo nakti gāja vecākais dēls. Viņš izdzird, ka kaimiņa mājās dzied un spēlē. Tas tev nu vairs tukšā laukā stāvēs, ne domas! Viņš aizgāja un nodzīvoja visu nakti kā kāzās. Pāriet no rīta mājās, tēvs prasa, vai esot ar labi nosargājis. Kā tad ne! bet nekā jau tur neesot ko sargāt. Kad rasa nokritusi, tēvs gājis apskatīt laukus un ieraudzījis, ka šonakt vēl lielāks gabals noēsts.  
Neko darīt, nākošo nakti bija jāiet vidējam dēlam. Tas ar paklausa un aiziet, bet uz lauka gaŗš laiks. Pāris verstes no viņa mājām dzīvoja viņa brūte. Kā būtu, kad pie viņas aizietu? Domāja domāja - sadomāja un aizgāja. No rīta pārgāja mājās un atkal teica, ka neko neesot redzējis.  
Trešo nakti bij jāiet muļķītim auzas sargāt. Viņš aizgāja notupās aiz krūmiņa grāvmalī un gaidīja auzu bridēju un ēdāju. Nebija arī ilgi jāgaida, zeme sāka dunēt un bija dzirdama zirga zviegšana. Muļķītis redzēja, ka auzu laukā ieaulekšoja melna liela ķēve. Viņš nu nogaidīja, kad ķēve bija pilnā ēšanā, pielavījās tai klāt un ieķērās astē. Gan ķēve lūdzās, lai laižot viņu vaļā, bet muļķītis šoreiz to nepaklausīja. Ķēve solīja dot muļķītim trīs zirgus, un apsolījās arī nekad vairs nepostīt nevienam laukus. Par tādu algu muļķītis to arī atlaida.  
No rīta tēvs iznāca apraudzīt dēlu, vai šis neguļot, bet muļķītis nāca ar trim zirgiem pretim - divi bija ,lieli skaisti ka spīdēja vien, bet trešais bija kuprītis, mazs, neglīts. Muļķītis teica, ka tos divus pārdošot, bet kuprīti paturēšot vienmēr pie sevis.  
Aizveda arī tos uz tirgu, tūlīt kāds kungs klāt un nopērk abus zirgs Viņš gribēja arī trešo nopirkt, bet muļķītis turēja savu vārdu un to nepārdeva. Beidzot kungs lūdza, lai muļķītis nākot viņam līdz uz pili par zirgu puisi. Muļķītis to arī apsolīja, viņš tikai pārveda tēvam naudu un pateica ka ejot pelnīties.  
Jājat pie kunga, viņš uz ceļa atrada dimanta spalviņu. Dzīve pie kunga muļķītim bija laba. Viņam tika doti sērkociņ. un sveces ko vējlukturī likt, ejot zirgus kopt. Bet būdams taupīgs, viņš dotās mantas neizlietoja un vienmēr, kad nakti pie zirgiem gāja, viņš ņēma līdz savu dimanta spalviņu. Par to viņu citi kalpi apsūdzēja kungam ka zirgu puisis gribot aizdedzināt pili ,vienmēr ņemot līdz atklātu uguni, bet ne sveces. Kungs pavēlēja kalpiem zirgu puisim atņemt šo spožo spalviņu, bet tas tiem izdevās. Muļķītis bija apgulies ar visām drēbēm, un kad pie viņa piedūrās, viņš uzmodās un domāja, ka aizgulējies, tūlīt šāvās augšā un gāja pie zirgiem. Kalpi kungam pateica, ka nebijis iespējams viņu gribu izvest, un kungs tūlīt steidzās iet noskatīties.  
Otrā rītā viņš aicināja zirgu puisi un teica, lai atdodot dimanta spalviņu un sacīja, ka viņu uzskatot par burvi. Viņam vajagot atvest kādu princesi par sievu, citādi galvu nocirtīšot. Muļķītis aizgāja pie sava zirdziņa un sāka raudāt. Zirdziņš, to redzēdams, sāka runāt cilvēka balsī, lai jau daudz nebēdājot, vajagot tik dabūt desmit spaiņu medus un vienu spaini piena. Tad lai visu to aizvedot pie pirmās upes, kas būšot ceļā, un tur lai noliekot un uzceļot no zīda drānas būdiņu kur princesei atpūsties. Kungam tik daudz medus nebija, viņš deva naudu, lai muļķītis brauc uz tirgu un tur vajadzīgās mantas sapērk. Muļķītis nopirka divdesmit spaiņu medus un paņēma divus spaiņus piena pirka  
līdz, vēl zīda drānu un dēlīti galda taisīšanai.  
Muļķītis ar savu zirdziņu devās ceļā, drīz arī viņi sasniedza upi. Zirdziņš piekodināja, lai visu labi ātri sarīkojot, jo ap pusdienas laiku nākšot no upes princese, tikai lai pats neliekoties uz ausi. Muļķītis uzcēla zīda būdiņu, uztaisīja galdiņu, uzlika medus un piena spaiņus uz tā, izgāja ārā un nu gaidīja. Bet princese nenāca un saulīte bija tik karsta, ka drīz muļķītim uznāca miegs un tas aizmiga.  
Pa to laiku bija atnākusi princese, nosmeķējusi medu un aizgājusi, atstādama muļķīša rokā zaļu lapiņu. Pret vakaru atskrēja zirdziņš kuprītis. Kad tas dabūja zināt, ka viņa saimnieks lijis aizmidzis, viņš sabāra to un sadusmojās. Bet kad muļķītis to lūdza, lai palīdz, beidzot viņš arī deva padomu vēl rītu mēģināt tāpat.  
Nākošā dienā atnāca atkal princese. Muļķītis nogaidīja izdevīgu brīdi un to satvēra. Princese gan iekliedzās, bet tūlīt sniedza sev līdz atnesto sārto puķi, teikdama, ka nu taču esot reiz savu princi sagaidījusi. Muļķītis viņai pateica, lai nesaucot šo par princi, esot tikai barga kunga zirgu puisis. Bet princese savukārt atkal izstāstīja, ka šis bargais kungs esot viņas tēvs un tikai ar viņas gribu viss tas tā esot noticis. Viņa tikusi apburta un tikai par pusdienas laiku tā varot būt savā īstā izskatā. Viņa jau sen esat meklējusi pa malu malām sava prinča, bet nu tik : viņai beidzot tas izdevies.  
Pret vakaru atskrējis zirdziņš, galvu pacēlis, tas sācis klausīties. Izdzirdis būdiņā abu jauniešu sarunu, viņš sāka zemes kārpīt un bubināt. To izdzirda muļķītis, tūlīt ar savu brūti steidzās ārā; viņš uzsēdināja princesi uz zirdziņa kuprainās muguras un pats gāja kājām to pieturēdams. Nakti viņi sasniedza pili. Visa viņa bija vienās sēru ugunīs un palagos tērpta. Ķēniņš bija miris un visu savu mantu bija atstājis savam zirgu puisim. Ķēniņu apbedīja ar lielu godu un drīz pēc tam jaunais pāris dzēra spožas kāzas, kur arī tēvs un brāļi tika aicināti.

**2.** A,122. Draugs "Mūsu t. teikas un pasakas" II, l.

Reiz vylks beja cīši bādīgs. Mežmolā īguojis redz — uz lauka ād zyrgs un kumeļš. Vylks dreiž vīn pi zyrgim kluotu un soka uz vacu zyrgu:

"Ak, kai es zyrgus mīļuoju. Laid, lai es tovu skaistu kumeļu nūgluosu un nūbučuoju!

"Par kū na!" zyrgs atsoka: "Par kū na, cīnējams vylka kungs! Bet pyrmuok apraugi munu kuoju. Dīz! kas tai kaiš? Navaru ni paskrīt, ni paīt. Klybuoju jau sen."

Vylkam par tū lela prīca. "Cik dreiži zyrgu var pīronuot." jis nūdūmuoja. "Labi, apēsšu pyrmuok pašu zyrgu un pēčuok kumeļu."

Bet kūleidz jis gribēja zyrgu aiz pakaļkuojas sagyut, zyrgs jam tai īspērja, ka guns vīn ap acīm apjuka. Nū spērīna vylks apžilba. Tik ar leluom mūkuom jis pīsacēla un aizavylka uz mežu

**Zirga nešana.**

2. A. 1082. M. Z i e d i ņ a D i g n ā j ā. L a t v j u k u l t ū r a s k r.

Par Dignājas Mežgaļu Skujenieku ezeru stāsta, ka tur senos laikos dzīvojis velns. Tā kāds saimnieks reiz tur aizjājis pieguļā, bet pieguļa gadās taisni pie ezera. Tā nu šis, kā jau pieguļā, kurina guni, cepina kartupeļus un gaŗa laika pēc vij pātagas. Uzreiz no ezera iznākot arī velns - tūliņ klāt pie šā, tā saimnieka. Sāk abi runāt, runā, runā līdz beidzot norunā iet nesties: kuŗš apnesīs ap ezeru kājās iespriedis zirgu, tam jādabū sieks zelta.

Velns domā, ka nu sieks zelta kā rokā un pirmais sācis nest. Bet - au! nesis, nesis - tik līdz pusei un šam, tam velnam, dūša i saplok. Ka tā, tad tā. Saimnieks uzkāpj zirgam mugurā un apjāj ezeram riņķī. Ko nu darīt? Velns negrib gan maksāt, bet saimnieks, pātagu vien sola. Nekas nelīdz, un saimnieks dabūjis no velna sieku zelta